## Čítanie s porozumením

###
© Matúš Vojtaššák
www.eskolak.weblahko.sk
Čítanie s porozumením - 7. ročník

K ukážke sa vzťahujú nasledujúce úlohy

### Ukážka 1

V oblasti teplého morského Golfského prúdu, ktorý tečie z Mexického zálivu pozdĺž pobrežia USA a jeho severná vetva zmierňuje podnebie Európy, sa plaví starý rybár Santiágo, ktorý celý svoj život, prežil na mori. Pripútalo ho k sebe svojou krásou a silou, s ktorou sa mu prišlo neraz úporne ruvať. Santiágo vychádzal z týchto bojov víťazne. Lovu a rybolovu zostal verný i ako starec.
Starec bol chudý a vyziabnutý, šiju mu zbrázdili široké vrásky. Tvár mu pokrývali hnedé škvrny miernej kožnej rakoviny od slnečných lúčov, odrážajúcich sa od hladiny mora. Po oboch lícach sa mu škvrny šírili až na krk. Ruky mal posiate hlbokými jazvami od lán, ktorými vyťahoval ťažké ryby.Jazvy však neboli čerstvé. Boli také staré ako trhliny na
púšti, kde po vode a rybách už dávno niet ani chýru, ani slychu.
(E. Hemingway – Starec a more)
1. Ktorou vetou končí vonkajšia charakteristika starca?
A. Starec bol chudý a vyziabnutý...
B. Boli také staré ako trhliny...
C. Ruky mal posiate hlbokými jazvami...
D. Lovu a rybolovu zostal verný i ako starec.
Odpoveď:
2. Napíš meno rybára!
Odpoveď:
3. Z textu ukážky 1 vyplýva:
A. starec mal zjazvenú tvár
B. starec bol z USA
C. starec bol zvráskavený
D. starec má dom na púšti
Odpoveď:
4. Aký umelecký prostriedok sa nachádza v podčiarknutej vete?
A. metafora
B. personifikácia
C. epiteton
D. prirovnanie
Odpoveď:
5. V ktorej možnosti sa nachádza pomnožné podstatné meno?
A. z Európy
B. v Tatrách
C. od USA
D. do Ameriky
Odpoveď: